Studentene har kunnskap om sentrale litterære tendenser, sjangere og forfattere fra de tysktalende land i tida fra 1945 til i dag.
Studentene har kunnskap om hovedtrekk i de tysktalende lands politiske og kulturelle historie fra 1945 til i dag. De har innsikt i politiske forhold, økonomiske og sosiale strukturer/samfunnsforhold og geografi.
Studentene er i stand til å lese, diskutere og analysere litterære tekster ved å bruke litteraturvitenskapelig terminologi.
Studentene kan håndtere kulturelle likheter og forskjeller på en adekvat måte og har gode interkulturelle kommunikasjonsferdigheter.
Studentene har økt innsikt i litteratur og kultur fra 1945 til i dag.
Emnet gir ei innføring i litteraturvitenskapens fagterminologi og arbeidsmåter. Det omfatter litteratur fra forskjellige tyskspråklige land i perioden fra 1945 til i dag. Litteraturen belyses innafor politisk historie, kultur- og litteraturhistorie. I forbindelse med emnet tilbys det ei innføring i høyskolens bibliotek, i kataloger, oppslagsverk og databaser, dessuten i litteratursøk og kildekritikk.
I litteraturdelen konsentrerer vi oss om nyere tyskspråklig litteratur, inkludert barne- og ungdomslitteratur. Litteraturdidaktikkens rolle i fremmedspråksundervisninga tematiseres.
Undervisninga i litteratur og kultur samordnes kronologisk, slik at tekstene belyser sentrale hendinger eller fenomen i målspråkslanda. Vi arbeider med tidsrommet fra 1945 og fram til i dag innafor politisk historie, kultur- og litteraturhistorie.
I tillegg kommer samfunnskunnskap (temaer innafor f. eks. geografi, politisk system, økonomiske og sosiale strukturer og skolesystem).
Undervisninga blir gitt i form av samlinger og som nettundervisning. Kursmateriell distribueres digitalt. Det legges vekt på å videreutvikle leseferdigheter og analytiske evner og å sensibilisere for kulturelle forskjeller og likheter gjennom studentaktiv læring, og både bibliotek- og IKT-ressurser tas i bruk.
Vurdering skjer på grunnlag av ei mappe med tekster som studentene skriver i løpet av semesteret. Mappa består av to oppgaver av mindre omfang (ca. 1-2 sider tekst) og éi oppgave av større omfang (ca. 4-5 sider tekst).
Oppgavene skal være tekstdokumenter (1 1/2 linjeavstand), inneholde kildehenvisninger og korrekt noteapparat. Oppgavene skal leveres til avtalt tidspunkt. Studentene får individuell underveisveiledning. Nærmere informasjon om oppgavene gis i undervisninga. Ved bedømmelsen blir det tatt hensyn til tekstforståelse, sjølstendighet, kunnskapsnivå og formuleringsevne. Karakterskala A-F.
Ved ny og utsatt eksamen må ny mappe leveres.
Klageadgang: Ved klage skal hele mappa vurderes på nytt.